ખાસ કરીને કિશોરાવસ્થા અથવા તો યુવાનીના સમયમાં અા અાદત જોખમકારક છે. અમેરિકાની યુનિવર્સિટી ઓફ મિનેસોતાના રિસર્ચરોનું કહેવું છે કે પુખ્તાવસ્થામાં વેઈટ કન્ટ્રોલ રાખવા ઈચ્છતા લોકો નિયમિત સમયાંતરે વજન માપતા રહે એ સારું છે, પણ કિશોરાવસ્થા કે યુવાવસ્થામાં એ નુકસાનકારક નીવડી શકે છે. ટીનેજ દરમિયાન પોતાની ફિગર બાબતે વધુપડતી કોન્શ્યસ છોકરીઓમાં પોતાના માટેનું અાત્મગૌરવ ઘટે છે અને ડિપ્રેશન અાવી શકે છે. રિસર્ચરોએ ૧૯૦૦ ટીનેજર્સ અને યંગસ્ટર્સની ખાવાપીવાની અાદત અને પ્રવૃત્તિ કેટલી છે એ નોંધી હતી.